صاباح آذربایجان طبیعی گازینی تورکیه‌یه، اورا‌دان دا آوروپایا نقل ائده‌جک ترانس-آنادولو بورو گاز کمری‌نین (تاناپ) آچیلیشی مراسیمی کئچیریله‌جک.
اؤلکه‌میزین اسکی شهیر ویلایتینده تشکیل ائدیله‌جک آچیلیش مراسیمینده جمهور باشقانی رجب طیب اردوغانلا یاناشی آذربایجان پرزیدنتی ایلهام علی یف و گورجوستان پرزیدنتی گیورگی مارگولاشویلی بیر چوخ اؤلکه‌نین انرژی ناظیرلری، انرژی شیرکت‌لری‌نین رهبرلری ده ایشتیراک ائده‌جک.
خاطیرلاداق کی، عمومی دیری 40 میلیارد یورو تشکیل ائدن جنوب گاز دهلیزی‌نین بیر حیسه‌سی اولان تاناپ لاییحه‌سی آذربایجاندا حاصیل اولونان طبیعی گازین گورجوستان‌دان کئچه‌رک تورکیه اراضی‌سی ایله آوروپایا نقل ائدیلمه‌سینی نظرده توتور. بو، آذربایجان، تورکیه و آوروپا اوچون بؤیوک اؤنم داشیییر. تاناپ لاییحه‌سی "شاه د‌نیز" یاتاغی‌نین ایشلنیلمه‌سی‌نین 2-جی مرحله‌سی‌نین اساس المنت‌لرین‌دن بیری‌دیر. "شاه د‌نیز-2" لاییحه‌سی چرچیوه‌سینده آذربایجان‌دان ایلده 16 میلیارد مکعب گاز تورکیه‌یه نقل اولونا‌جاق، بونون 6 میلیارد مکعبی قارداش اؤلکه‌نین ایستیفاده‌سینه وئریله‌جک، 10 میلیارد مکعب لیک حیسه‌سی ایسه آوروپایا صادر اولاجاق.
قئید ائدک کی، تاناپ لاییحه‌سی‌نین گورجوستان-تورکیه سرحدین‌دن باشلایا‌راق CQBK سیستمینه بیرلشمه‌سی، تورکیه اراضی‌سیندن کئچه‌رک تورکیه-یونانیستان سرحدینده باشا چاتماسی و سونرا طبیعی گازین آوروپایا چاتدیریلماسی اوچون تاپ بورو کمرینه بیرلشمه‌سی پلانلاشدیریلیر. آذربایجان و تورکیه آراسیندا 2011-جی ایل دسامبر آیی‌نین 24-ده آنلاشما ایمضالانیب. "آذربایجان جمهوریتی و تورکیه جمهوریتی آراسیندا ترانس-آنادولو طبیعی گاز بورو کمری سیستمینه دایر"سازیش 2012-جی ایل ژوئن آیی‌نین 26-دا ایستانبول شهرینده ایمضالانیب و هر ایکی اؤلکه‌نین موافیق قانون وئریجی اورقان‌لاری طرفین‌دن تصدیق ائدیلیب.
